stanford-oval/wikipedia huggingface dataset:
Jääkiekon nuorten maailmanmestaruuskilpailut 2023
Palkinnot

Johtajiston valitsemat parhaat pelaajat:
Paras maalivahti:  Adam Gajan
Paras puolustaja:  David Jiříček
Paras hyökkääjä:  Connor Bedard
Lähde: IIHF
Lehdistön tähdistökentällinen:
Arvokkain pelaaja:  Connor Bedard
Maalivahti:  Tomáš Suchánek
Puolustajat:  David Jiříček /  Ludvig Jansson
Hyökkääjät:  Logan Cooley /  Jiří Kulich /  Connor Bedard
Lähde: IIHF
Kummi (tanssi)

Kummi (tanssi)
Kummi on suosittu kansantanssi Tamil Nadun osavaltiosta, Intiasta. Kummia tanssivat heimonaiset juhlallisuuksien aikana. Kummi on yksinkertainen kansantanssi, jossa tanssijat muodostavat piirejä taputtaen rytmejä.
Korean sosiaalidemokraattinen puolue

Puolueen logo
Korean sosiaalidemokraattinen puolue (KSDP, koreaksi Chosŏn Sahoeminjudang, vuoteen 1981 Korean demokraattinen puolue, Chosŏn Minjudang) on Korean demokraattisessa kansantasavallassa toimiva poliittinen puolue.[lähde? ]
Korean sosiaalidemokraattinen puolue perustettiin nimellä Korean demokraattinen puolue Neuvostoliiton miehitysvyöhykkeellä Pjongjangissa 3. marraskuuta 1945. Puolue vetosi nimenomaan korealaiseen keskiluokkaan, kuten alempiin virkamiehiin, käsityöläisiin, kauppiaisiin sekä pienten ja keskisuurten yritysten omistajiin. Myös monet korealaiset kristityt tukivat puoluetta. Se ajoi vapaan ja demokraattisen Korean luomista, jossa vallitsisivat kansalaisvapaudet. Neuvostoliitto halusi luoda ainakin näennäisesti vapaan ja moniarvoisen yhteiskunnan miehitysvyöhykkeillään sekä Saksassa että Koreassa ja salli siksi puolueen perustamisen ja toiminnan, koska se oli demokraattinen ja antifasistinen. Sen ensimmäiseksi puheenjohtajaksi nousi kansallismielinen poliitikko Cho Man-sik.[lähde? ]
Vallan keskittyessä kommunistien käsiin Demokraattinen puolue joutui Korean työväenpuolueen ja sen puheenjohtajan Kim Il-Sungin tiukempaan valvontaan. Cho Man-sik syrjäytettiin puolueen johdosta helmikuussa 1946. Hänen tilalleen nousi entinen partisaaniarmeijan komentaja Choi Jong-kun. Samalla puolueen itsenäistä linjaa ajaneet toimitsijat syrjäytettiin ja korvattiin kommunistista liikettä tukeneilla. Puolue siirtyi sekä sisällöllisesti että poliittisesti tukemaan Korean demokraattista kansantasavaltaa hallinnutta Korean työväenpuoluetta. 1950-luvulla puolueen varapuheenjohtajana toimi Kim Il-Sungin setä Kang Jang-wook. Tammikuussa 1981 puolue nimettiin virallisesti Korean sosiaalidemokraattiseksi puolueeksi.[lähde? ]
Korean sosiaalidemokraattisesta puolueesta muodostui sittemmin Korean työväenpuolueen tukipuolue, ja se tunnustaa Korean työväenpuolueen aseman maan johtavana puolueena ja Korean työväenluokan vallankumouksellisena etujoukkona. Se tukee varauksetta maan poliittista ja taloudellista järjestelmää. Korean sosiaalidemokraattisella puolueella on edustajia Korean demokraattisen kansantasavallan parlamentissa, Korkeimmassa kansanneuvostossa. Se muodostaa Korean työväenpuolueen ja maassa toimivan kolmannen laillisen puolueen, Chondoist Ch'ôngu -puolueen sekä eräiden kansalaisjärjestöjen kanssa Korean kansallisen rintaman (virallisesti "Demokraattinen isänmaan yhdistämisen rintama"), eräänlaisen puolueiden ja kansalaisjärjestöjen kattojärjestön. Korean sosiaalidemokraattista puoluetta voisi siis verrata Saksan demokraattisessa tasavallassa toimineisiin blokkipuolueisiin. Niihin verrattuna on kuitenkin epäselvää, toimiiko Korean sosiaalidemokraattinen puolue enää laisinkaan järjestötasolla, vai onko se pelkkä paperijärjestö.[lähde? ]
Puolueen perustava kokous 3. marraskuuta 1945
Puolueen puheenjohtaja (virallisesti "puolueen keskuskomitean puheenjohtaja") on Pak Yong-il. Häntä edelsi Kim Yong-dae.
Aiheesta muualla

Kuvaus pohjoiskorealaisella Naenara-sivustolla 10.9.2009 (Archive.org) (saksaksi)
Kuolannorjalaiset

Kuolannorjalaiset ovat Kuolan niemimaalla Venäjällä asuneita norjalaisia. Norjalaisia muutti nykyisen Murmanskin alueelle Aleksanteri II:n vuonna 1860 myöntämän luvan nojalla. Osa norjalaisista palasi Norjaan Venäjän vallankumouksen yhteydessä, mutta ainakin tuhat jäi Kuolaan. Vuonna 1935 alkaneet Stalinin vainot ulottuivat myös kuolannorjalaisiin, ainakin 15 heistä ammuttiin tai lähetettiin työleireille. Vuonna 1940 NKVD käski Kuolan niemimaan puhdistettavaksi ”ulkomaalaisista”, ja kaikki norjalaiset pakkosiirrettiin Itä-Karjalaan. Vaikka monet norjalaiset olivatkin palvelleet neuvostoarmeijassa, he eivät saaneet oikeutta palata Kuolaan toisen maailmansodan jälkeen. 1990-luvulla monet kuolannorjalaiset ovat käyttäneet hyväkseen Norjan laissa säädettyä paluumuutto-oikeutta. Yhteensä noin 200 kuolannorjalaista on muuttanut Norjaan, vaikka vain muutama enää osaa norjan kieltä.
Korean keisarikunta

”Suuren Hanin täydellinen kartta” (Daehan Jeondo), korealainen kartta vuodelta 1899.
Korean keisarikunta (Hangul: 대한제국, Hanja: 大韓帝國, Daehan Jeguk, tunnetaan myös Suur-Hanin valtakuntana) oli Korean niemimaata hallinnut valtio, joka julistettiin perustetuksi Donghak-kapinan jälkeen Gwangmu-reformin yhteydessä lokakuussa vuonna 1897. Vuosina 1894–1895 Qing-Kiina ja Japani kävivät Korean hallinnasta sodan, joka päättyi Japanin voittoon. Kuningas Gojong lopetti suojelurahan maksun Kiinalle ja julistautui keisariksi, pyrkien vakuuttamaan ympäröivät maat Korean suvereniteetistä.
Keisarikunta pyrki pysyttelemään perinteikkäänä aasialaisena keisarikuntana, mutta samalla myös modernisoitumaan Euroopan ja Yhdysvaltojen avulla.
Vuonna 1905 Koreasta tuli Japanin protektoraatti ja elokuussa vuonna 1910 Japani liitti sen annektiosopimuksella itseensä Chosenin maakuntana.
Korean esihistoria
Jeulmun (8000-1500eaa.)
Mumun (1500-300 eaa.)
Varhaiset kuningaskunnat
Gojoseon ?–108 eaa.
Jin-valtio
Varhaishistoriallinen kausi
Kolmen valtakunnan kausi
Goguryeo (37 eaa.–668 jaa.)
 Baekje (18 eaa.–660 jaa.)
 Silla( 57 eaa.–935 jaa.)
 Gayan heimoliitto (42–562)
Kahden valtakunnan kausi
Silla (668–935)
 Balhae (698–926)
Myöhemmät kolme valtakuntaa
Hugoguryeo (892–936)
Hubaekje (901–918)
Silla (57 eaa.–935 jaa.)
Dynastinen kausi
Goryeo-dynastia (918–1392)
Joseon-dynastia (1392–1897)
Korean keisarikunta (1897–1910)
Siirtomaa-aika
Japanin miehityskausi
Itsenäisyyden aika
Korean jako
Korean sota
Jakautunut Korea
Etelä-Korean historia
Pohjois-Korean historia
Aiheesta muualla

Kuvia tai muita tiedostoja aiheesta Korean keisarikunta Wikimedia Commonsissa
Kongur Tagh

| Kongur Tagh |
| --- | --- |

Korkeus:  7 649 m
Prominenssi:  3 585 m
Sijaintitiedot
 Kongur Tagh
 Koordinaatit: 38°35′39″N, 75°18′48″E 
Sijainti:  Xinjiang, Kiina
Vuoristo:  Pamir
Kongur Tagh on Pamirin vuoristossa Xinjiangin maakunnassa Kiinassa sijaitseva vuori. Vuoren korkeus on 7 649 metriä ja prominenssi 3 585 metriä.
Kummeliturska

| Kummeliturska |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Turskakalat Gadiformes
Heimo::  Kummeliturskat Merlucciidae
Suku::  Merluccius
Laji::  merluccius
Kaksiosainen nimi
 Merluccius merluccius  (Linnaeus, 1758) 
 Kummeliturskan levinneisyys
Katso myös
   Kummeliturska Wikispeciesissä   Kummeliturska Commonsissa 
Infobox OKNimi-testi OKIUCN-testi OK: 
Kummeliturska (Merluccius merluccius) on Atlantin itäosissa elävä turskakala. Pyydystetyt kummeliturskat ovat tyypillisesti noin 45 sentin mittaisia, mutta kala voi kasvaa yli metrin pituiseksi ja painaa jopa 15 kiloa.
Kummeliturskaa tavataan Norjasta ja Islannista aina Mauritaniaan ja Kanariansaarille asti. Sitä on myös Välimeressä ja Mustanmeren etelärannikolla.
Yleisimmin kummeliturska liikkuu 70–370 metrin syvyydessä. Aikuiset kalat pysyttelevät päiväsaikaan pohjan tuntumassa mutta nousevat uimaan öisin. Ne syövät pienempiä kaloja, myös omaa lajiaan, sekä kalmareita. Nuoret yksilöt elävät lähinnä krilleillä ja katkoilla.
Korkeat Luotosaaret

Korkeat Luotosaaret
| --- | --- |
Sijainti:  Sysmä Päijät-Häme Suomi
Saariryhmä:  Paalahden saaristo
Vesialue:  Päijänne
Korkein kohta:  80 m 
Pinta-ala:  2,1 ha  
muokkaa - muokkaa wikitekstiä - muokkaa Wikidataa
Korkeat Luotosaaret  on Päijänteen saariryhmä Päijät-Hämeessä Sysmässä. Se kuuluu Päijänteen kansallispuistoon.
Maantietoa

Saariryhmä sijaitsee Virmailanselän itäosassa Paatsalon kaakkoispuolella Paalahden suulla. Se on yhdentoista saaren ja luodon saariryhmä, joka sijaitsee aivan lahden suualueella erillään eteläpuolen muista saarista. Ropsa sijaitsee niistä luoteessa, mutta muut kolme pääsaarta sijaitsevat lähellä toisiaan. Saariryhmän suurin saari on 280 metriä pitkä, 200 metriä leveä ja sen pinta-ala on 2,1 hehtaaria . Ryhmän pääsaaret ovat matalia ja vain 2–3 metriä korkeita. Vain pääsaaret ovat suojeltuja ja kaikki saaret ovat autiot.
Luontoarvoja

Neljä pääsaarta ovat luonnonsuojelualueita, joka kuuluu Päijänteen kansallispuistoon. Puiston alueet muodostavat yhden Natura 2000-alueen Päijänteen alueen (10 857 hehtaaria, FI0335003).
Kauhajoen Karhu kaudella 2014–2015

| Kauhajoen Karhu kaudella 2014–2015 |
| --- | --- | --- | --- |
Sarja:: Korisliiga
Kausi Korisliigassa:: 7.
Päävalmentaja::  Sami Toiviainen
Kapteeni::  Bojan Sarcevic
Kotiareena:: Kauhajoen koulukeskuksen liikuntahalli
Korkein yleisömäärä:: 1 172, Karhu – Kobrat (28. joulukuuta 2014)
Matalin yleisömäärä:: 701, Karhu – Seagulls (7. maaliskuuta 2015)
Yleisökeskiarvo:: 876
Runkosarja
Sijoitus:: 2.
Voitot–tappiot:: 27–13
| Paras pisteissä: |  Gregory Mangano |  Gregory Mangano | 17,8 |
| Paras levypalloissa: |  Gregory Mangano |  Gregory Mangano | 10,7 |
| Paras syötöissä: |  Bojan Sarcevic |  Bojan Sarcevic | 5,3 |
Pudotuspelit
| Sijoitus: | 4. |  |  |
| Puolivälierät: | Karhu – Pyrintö | Karhu – Pyrintö | 3–2 |
| Välierät: | Kataja – Karhu | Kataja – Karhu | 3–2 |
| Pronssiottelu: | Karhu – KTP | Karhu – KTP | 79–92 |
| Paras pisteissä: |  Jermont Horton |  Jermont Horton | 15,1 |
Palkitut
 Gregory Mangano: Kuukauden pelaaja (10/2014)
| < 2013–2014 |  | 2015–2016 > | 2015–2016 > |
| Joukkue | O | V | H | P/O | P/O- | P |
| --- | --- | --- | --- | --- | --- | --- |
| Kataja | 40 | 27 | 13 | 86,8 | 79,8 | 54 |
| Karhu | 40 | 27 | 13 | 85,1 | 80,3 | 54 |
| KTP | 40 | 29 | 11 | 82,6 | 80,2 | 52 |
| Bisons | 40 | 24 | 16 | 79,5 | 77,6 | 48 |
| Kouvot | 40 | 24 | 16 | 82,4 | 79,4 | 48 |
| Pyrintö | 40 | 20 | 20 | 80,0 | 77,9 | 40 |
| Lahti | 40 | 18 | 22 | 73,6 | 75,3 | 36 |
| Seagulls | 40 | 17 | 23 | 77,1 | 77,2 | 34 |
| Korikobrat | 40 | 13 | 27 | 78,3 | 84,4 | 26 |
| Vilpas | 40 | 11 | 29 | 74,4 | 78,9 | 22 |
| Honka | 40 | 10 | 30 | 76,9 | 86,0 | 20 |
Kauhajoen Karhu pelasi kaudella 2014–2015 seitsemättä kauttaan Suomen koripallon pääsarjassa eli Korisliigassa. Joukkue sijoittui runkosarjassa alun perin sijalle kolme ja sai vastaansa pudotuspelien ensimmäisellä kierroksella Tampereen Pyrinnön.
Ennen kautta > Joukkueen kokoaminen

Karhua kolme ja puoli kautta luotsannut päävalmentaja Ari Tammivaara oli ilmoittanut jo hyvissä ajoin, että kausi 2013–2014 tulee jäämään hänen osaltaan viimeiseksi joukkueen päävalmentajana. Tämä oli siten ensimmäinen kerta sitten kevään 2003, kun Karhussa jouduttiin rekrytoimaan uusi päävalmentaja edellisen kauden päättyessä. Kauden 2013–2014 päättyessä Karhulla ei ollut päävalmentajan lisäksi voimassa olevaa sopimusta tulevasta kaudesta yhdenkään pelaajan kanssa.
Edelliskauden joukkueesta jatkosopimukset solmivat pian Karhun edelliskauden pelien päättymisen jälkeen bosnialaistakamies Bojan Sarcevic sekä forssalaislähtöinen Markus Molenius. Molemmilla pelaajilla kausi 2014–2015 tulee olemaan toinen Karhun edustusjoukkueessa. Sarcevicin solmima jatkosopimus oli kaksivuotinen, joten hän pelaa Karhussa myös kauden 2015–2016.
Uusi päävalmentaja julkistettiin heti KTP-Basketin kauden päättymisen jälkeen, kun KTP:tä kaksi ja puoli kautta valmentanut Sami Toiviainen solmi Karhun kanssa kolmen vuoden mittaisen sopimuksen. Valmentajasopimuksen jälkeen julkistettiin myös Niko Mattilan jatkosopimus.
Karhu neuvotteli kaikkien edelliskauden pelaajien kanssa jatkosta, mutta jatkosopimusta ei kuitenkaan syntynyt Namika Lahteen siirtyneen Matias Ojalan, BC Nokiaan siirtyneen Henri Hirvikosken eikä Oulun NMKY:hyn siirtyneen Jussi Eskolan kanssa.
Kesäkuun alussa Karhu julkisti uusia pelaajasopimuksia, kun Joensuun Katajasta Karhuun siirtyi Juho Lehtoranta sekä koripallomaajoukkueen harjoitusrinkiin kuuluva Antti Kanervo. Lisäksi Aleksi Huuskonen teki joukkueen kanssa vuoden mittaisen jatkosopimuksen.
Karhun ensimmäinen yhdysvaltalaisvahvistus palkattiin jo kesäkuun puolessa välissä, kun Ruotsin pääsarjasta siirtyvä kolmospaikan pelaaja Jerome Horton teki sopimuksen joukkueen kanssa. Seuraava yhdysvaltalaispelaaja julkistettiin heinäkuun lopussa 205-senttisen Gregory Manganon sopimuksen myötä.
Karhun suomalaisosasto täydentyi vielä Namika Lahdesta siirtyneellä Jimi Koskisella ja Forssan Koripojista siirtyneellä Sebastian Bookerilla. Joukkueen runko oli kasassa, kun kolmanneksi yhdysvaltalaisvahvistukseksi palkattiin Toiviaisen kaudella 2012–2013 valmentaman KTP:n hopeajoukkueessa mukana ollut sentteri Devonne Giles. Lisäksi joukkueen ringissä olivat mukana edelliskauden tapaan Karhun oma kasvatti Valtteri Pihlajamäki sekä Vaasan Salaman Adem Osmanovic ja Daniel Lindqvist.
Ennen kauden alkua joukkueen kapteeniksi valittiin Bojan Sarcevic ja hänen varakapteeneikseen Antti Kanervo sekä Devonne Giles.
Ennen kautta > Harjoitusottelut

Karhu pelasi ennen kauden alkua kuusi harjoitusottelua, joista kaksi Korisliigan, kaksi Ruotsin Basketliganin ja kaksi Viron pääsarjan, KML:n, joukkueita vastaan.
Joukkue

Lyhenteet: O = Ottelut, 2% = Kahden pisteen heittojen onnistumisprosentti, 3% = Kolmen pisteen heittojen onnistumisprosentti, 1% = Vapaaheittojen onnistumisprosentti, L = Levypallokeskiarvo, S = Koriin johtaneiden syöttöjen keskiarvo, M = Menetyksien keskiarvo, R = Pallonriistojen keskiarvo, T = Koriin heiton torjuntojen keskiarvo, P = Pistekeskiarvo
| # |  | Pelaaja | Syntynyt | Pituus | O | 2% | 3% | 1% | L | S | M | R | T | P |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 |  | Jermont Horton | 1983 | 198 cm | 50 | 47,3 | 35,3 | 75,9 | 5,3 | 1,4 | 1,9 | 0,6 | 0,2 | 14,7 |
| 3 |  | Juho Lehtoranta | 1989 | 195 cm | 50 | 54,8 | 32,8 | 81,3 | 3,4 | 1,0 | 0,8 | 0,4 | 0,1 | 5,2 |
| 4 |  | Markus Molenius | 1992 | 202 cm | 51 | 65,6 | 35,6 | 84,1 | 2,6 | 0,5 | 1,1 | 0,3 | 0,4 | 6,5 |
| 7 |  | Niko Mattila | 1994 | 192 cm | 45 | 43,2 | 22,5 | 76,3 | 1,1 | 1,2 | 1,2 | 0,5 | 0,1 | 3,7 |
| 9 |  | Antti Kanervo | 1989 | 192 cm | 32 | 53,4 | 40,4 | 79,8 | 2,7 | 1,7 | 1,0 | 0,6 | 0,1 | 13,6 |
| 10 |  | Bojan Sarcevic | 1988 | 190 cm | 50 | 49,7 | 36,7 | 88,7 | 4,1 | 4,9 | 2,4 | 1,7 | 0,2 | 13,2 |
| 12 |  | Aleksi Huuskonen | 1988 | 188 cm | 47 | 43,1 | 38,5 | 73,3 | 1,3 | 0,2 | 0,2 | 0,1 | 0,0 | 2,4 |
| 13 |  | Jimi Koskinen | 1988 | 195 cm | 41 | 34,4 | 17,6 | 52,9 | 1,2 | 0,2 | 0,3 | 0,2 | 0,0 | 1,0 |
| 14 |  | Valtteri Pihlajamäki | 1997 | 185 cm | 13 | 0,0 | 16,7 | 0,0 | 0,1 | 0,0 | 0,0 | 0,0 | 0,0 | 0,2 |
| 24 |  | Ravern Johnson | 1988 | 200 cm | 11 | 35,3 | 15,4 | 50,0 | 2,6 | 0,4 | 1,0 | 0,5 | 0,4 | 3,5 |
| 32 |  | Devonne Giles | 1983 | 203 cm | 40 | 53,0 | 42,1 | 85,6 | 9,3 | 1,7 | 2,9 | 0,9 | 0,8 | 15,6 |
| 33 |  | Sebastian Booker | 1993 | 190 cm | 25 | 42,9 | 30,8 | 64,7 | 0,5 | 0,3 | 0,6 | 0,0 | 0,0 | 2,1 |
| 44 |  | Gregory Mangano | 1989 | 205 cm | 47 | 56,1 | 29,7 | 57,0 | 10,5 | 1,3 | 1,7 | 0,5 | 1,6 | 16,9 |
Ottelutulokset > Harjoitusottelut

| Harjoitusottelut: 4 voittoa, 2 tappiota> # | Harjoitusottelut: 4 voittoa, 2 tappiota> Pvm | Harjoitusottelut: 4 voittoa, 2 tappiota> Ottelu | Harjoitusottelut: 4 voittoa, 2 tappiota> Tulos | Harjoitusottelut: 4 voittoa, 2 tappiota> Paras pisteissä | Harjoitusottelut: 4 voittoa, 2 tappiota> Paras levypalloissa | Harjoitusottelut: 4 voittoa, 2 tappiota> Paras syötöissä |
| --- | --- | --- | --- | --- | --- | --- |
| 1 | 12.9.2014 | Karhu –  Umeå | 75 – 84 |  Markus Molenius (13) | ei tilastointia | ei tilastointia |
| 2 | 16.9.2014 | Korikobrat – Karhu | 83 – 91 |  Jermont Horton (18) |  Gregory Mangano (10) |  Bojan Sarcevic (3) |
| 3 | 20.9.2014 | Vilpas – Karhu | 82 – 105 |  Gregory Mangano (31) |  Gregory Mangano (8) |  Devonne Giles (3) |
| 4 | 21.9.2014 |  Solna – Karhu | 89 – 103 |  Devonne Giles (18) |  Gregory Mangano (11) |  Devonne Giles (2)  Bojan Sarcevic (2) |
| 5 | 25.9.2014 |  Rapla – Karhu | 56 – 95 |  Juho Lehtoranta (16) |  Markus Molenius (8) |  Bojan Sarcevic (5) |
| 6 | 26.9.2014 |  Pärnu – Karhu | 59 – 68 |  Jermont Horton (15) |  Gregory Mangano (10) | ei tilastointia |
Ottelutulokset > Pudotuspelit

| Puolivälierät: 3 voittoa, 2 tappiota> # | Puolivälierät: 3 voittoa, 2 tappiota> Pvm | Puolivälierät: 3 voittoa, 2 tappiota> Ottelu | Puolivälierät: 3 voittoa, 2 tappiota> Tulos | Puolivälierät: 3 voittoa, 2 tappiota> Paras pisteissä | Puolivälierät: 3 voittoa, 2 tappiota> Paras levypalloissa | Puolivälierät: 3 voittoa, 2 tappiota> Paras syötöissä |
| --- | --- | --- | --- | --- | --- | --- |
| 1 | 19.4.2015 | Karhu – Pyrintö | 83 – 72 |  Bojan Sarcevic (22) |  Devonne Giles (15) |  Jermont Horton (4)  Bojan Sarcevic (4) |
| 2 | 21.4.2015 | Pyrintö – Karhu | 70 – 52 |  Devonne Giles (11)  Bojan Sarcevic (11) |  Gregory Mangano (11) |  Bojan Sarcevic (3) |
| 3 | 23.4.2015 | Karhu – Pyrintö | 82 – 74 |  Bojan Sarcevic (24) |  Devonne Giles (9) |  Bojan Sarcevic (4) |
| 4 | 25.4.2015 | Pyrintö – Karhu | 105 – 67 |  Jermont Horton (21) |  Jermont Horton (7) |  Bojan Sarcevic (2) |
| 5 | 26.4.2015 | Karhu – Pyrintö | 83 – 75 |  Jermont Horton (19)  Juho Lehtoranta (19) |  Devonne Giles (11) |  Devonne Giles (3)  Jermont Horton (3)  Gregory Mangano (3)  Bojan Sarcevic (3) |
| Välierät: 2 voittoa, 3 tappiota> # | Välierät: 2 voittoa, 3 tappiota> Pvm | Välierät: 2 voittoa, 3 tappiota> Ottelu | Välierät: 2 voittoa, 3 tappiota> Tulos | Välierät: 2 voittoa, 3 tappiota> Paras pisteissä | Välierät: 2 voittoa, 3 tappiota> Paras levypalloissa | Välierät: 2 voittoa, 3 tappiota> Paras syötöissä |
| --- | --- | --- | --- | --- | --- | --- |
| 6 | 29.4.2015 | Kataja – Karhu | 76 – 90 |  Devonne Giles (21) |  Gregory Mangano (13) |  Bojan Sarcevic (5) |
| 7 | 2.5.2015 | Karhu – Kataja | 73 – 82 |  Devonne Giles (20) |  Gregory Mangano (15) |  Bojan Sarcevic (3) |
| 8 | 4.5.2015 | Kataja– Karhu | 86 – 68 |  Devonne Giles (22) |  Gregory Mangano (10) |  Bojan Sarcevic (5) |
| 9 | 6.5.2015 | Karhu – Kataja | 85 – 68 |  Jermont Horton (20)  Devonne Giles (20) |  Devonne Giles (19) |  Devonne Giles (4)  Bojan Sarcevic (4) |
| 10 | 8.5.2015 | Kataja– Karhu | 89 – 88 |  Jermont Horton (21) |  Devonne Giles (15) |  Devonne Giles (3) |
| Pronssiottelu: 0 voittoa, 1 tappio> # | Pronssiottelu: 0 voittoa, 1 tappio> Pvm | Pronssiottelu: 0 voittoa, 1 tappio> Ottelu | Pronssiottelu: 0 voittoa, 1 tappio> Tulos | Pronssiottelu: 0 voittoa, 1 tappio> Paras pisteissä | Pronssiottelu: 0 voittoa, 1 tappio> Paras levypalloissa | Pronssiottelu: 0 voittoa, 1 tappio> Paras syötöissä |
| --- | --- | --- | --- | --- | --- | --- |
| 11 | 12.5.2015 | Karhu – KTP | 79 – 92 |  Gregory Mangano (22) |  Gregory Mangano (13) |  Bojan Sarcevic (4) |
Kilpi

Koristeellinen keskiaikainen varsijousimiehen kilpi, ransk. pavese
Kilpi on hyökkäystenselvennä pysäyttämiseen tarkoitettu suojausväline, jota pidetään useimmiten kädessäselvennä. Poikkeuksiaselvennä on, kuten turnajaiskilvetselvennä.
Kilpi on yleensä melko litteä ja hieman ulospäin kupera, mutta muuten muodot ovat hyvin vaihtelevia. On pisaran-, ympyrän-, ja vaakunakilven muotoisia kilpiä, mutta muotoja voi olla rajattomasti. Kuuluisimpia kilpiä olivat ritarien kilvet, roomalaisten legioonalaisten kilvet ja antiikin kreikkalaisten kilvet.
Koristeelliset kilvet lienevät lähtökohtana vaakunoille ja heraldiikalle.
Kilpityypit > Rooman legioonan kilpi

Antiikin Rooman legioonalaisten kilpi scutum on yksi tunnetuimmista kilpityypeistä. Se oli soikea ja kaareva. Kilven mitat olivat noin 130 x 65 cm ja se oli lähes sentin paksuinen. Kilpi oli tehty puusta ja nahasta kiinnittämällä kolme puukerrosta päällekkäin ja suojaamalla puu vasikannahalla. Myöhemmin kilvestä tehtiin suunnikkaan muotoinen. Kilpeä pienennettiin lähes joka suunnasta. Se oli enää vain noin puoli senttimetriä paksu ja lyhyempi sekä kevyempi.
Etenkin piirityksissä legioonalaiset käyttivät niin sanottua kilpikonnamuodostelmaa eli testudoa, jossa tiiviisti seisova sotilasjoukko muodosti kilvistä yhtenäisen rivistön kaikille sivustoille ja kannen päidensä yläpuolelle. Näin voitiin suojautua piiritettävän linnoituksen muurilta heitettäviä ja ammuttavia esineitä vastaan.
Kilpityypit > Zulukilpi

Zulut käyttivät perinteisiä zulukilpiä satoja vuosia taisteluissa. Nykyään niitä käytetään vain erilaisissa seremonioissa ja hautajaisissa. Kaikki zulukilvet on tehty kovaksi parkitusta lehmän nahasta. Harvinaisen värinenselvennä kilpi viestitti yleensä omistajansa korkea-arvoisuudesta. On olemassa viisi erilaista zulukilpeä:
Isihlangu
Umbumbuluzo
Ihubelo
Igqoka
Ihawu
Kilpityypit > Mellakkakilpi ja muut nykyaikaiset kilvet

Erilaiset viranomaiset, kuten mellakkapoliisit, SWAT ja Karhu-ryhmä ym. käyttävät vielä nykyaikanakin erilaisia kilpiä tehtävän sitä vaatiessa. Niinpä ballistiset rynnäkkökilvet, miinanraivauskilvet, mellakkakilvet sekä kevyet polykarbonaatista valmistetut kilvet hoitohenkilökunnalle kuuluvat edelleen em. ryhmien varustukseen. Kilpi on joko läpinäkyvä tai siinä on tähystysikkuna.
Aiheesta muualla

Kuva Rooman legioonalaisten kilvestä
Wikimedia Commonsissa on kuvia tai muita tiedostoja aiheesta .
Rynnäkkökilpi, nykyajan pavese.
Kreikkalainen tulkki

Kreikkalainen tulkki ("The Adventure of the Greek Interpreter") on Conan Doylen vuonna 1893 kirjoittama Sherlock Holmes -novelli. Eräänä päivänä John Watson saa yllättäen kuulla, että Sherlock Holmesilla on veli. He menevät käymään Mycroft Holmesin luona Diogenes -nimisellä kerholla, jonka perustajajösen Mycroft on, kun sinne saapuu kreikkalainen tulkki. Tulkki kertoo kummallisesta tapauksesta joka hänelle oli sattunut vähän aikaa sitten. Eräässä talossa sidottuna ja kapuloituna kreikkalainen mies ja tulkkia tarvittiin apuna kommunikaation miehen ja tämän vangitsijoiden välillä. Tulkki on tullut pyytämään apua, jotta voisi vapauttaa tapaamansa kreikkalaisen miehen ja selvittää mistä on oikein kyse.
Aiheesta muualla

Kuvia tai muita tiedostoja aiheesta Kreikkalainen tulkki Wikimedia Commonsissa
Lisää luettavaa aiheesta Kreikkalainen tulkki on Wikiaineistossa
Knoxin piirikunta (Tennessee)

Knoxin piirikunta (engl. Knox County) on Yhdysvaltojen Tennesseen osavaltiossa sijaitseva piirikunta. Sen väkiluku oli 465 289 vuonna 2018 ja sen pinta-ala on 1 362 neliökilometriä. Piirikunnan hallintokeskus Knoxville on myös sen suurin kaupunki.
Väestö

Piirikunnan asukkaista 82,2 prosenttia on valkoisia, 8,89 prosenttia mustia ja 4,28 prosenttia latinalaisamerikkalaisia. 96,6 prosenttia asukkaista on Yhdysvaltain kansalaisia. Piirikunnan väestön keski-ikä on 37,5 vuotta.
Kuvia piirikunnasta

Knoxvillen kaupunki.
House Mountain on piirikunnan korkein kohta.
Aiheesta muualla

Kuvia tai muita tiedostoja aiheesta Knoxin piirikunta (Tennessee) Wikimedia Commonsissa